Almenningur sækir sér sífellt meiri upplýsingar um fjölbreytt málefni á netið og heilbrigðismál eru þar engin undantekning . Stór hluti notenda heilbrigðisþjónustu sækir sér þangað upplýsingar um sjúkdóma , greiningaraðferðir , lyf og fleira , fyrir eða eftir heimsóknir til lækna . Þetta hefur bæði kosti og galla í för með sér . Þetta hefur leitt til þess að sjúklingar hafa mun betri aðgang en áður að upplýsingum sem þá varða og eru betur meðvitaðir um sinn sjúkdóm , sjúkdómseinkenni , mögulega meðferð og annað slíkt . Því miður eru þó ekki allar upplýsingar sem sækja má á netið áreiðanlegar og þess eru dæmi að notendur heilbrigðisþjónustu sæki beinlínis rangar eða villandi upplýsingar á netið sem jafnvel geta valdið skaða . Íslenskar rannsóknir benda þó til að þeir einstaklingar sem eru duglegastir við að afla sér upplýsinga á netinu og annars staðar um heilsutengd málefni , ástundi betri heilsuhegðun en aðrir . * Á Íslandi hefur um árabil verið starfræktur heilsuvefur undir heitinu Doktor.is sem getið hefur sér gott orðspor . Þetta hefur verið ein vinsælasta vefsíða landsins og langvinsælasti heilsuvefurinn . Segja má að Íslendingar búi vel að hafa aðgang að slíkum vef því frá upphafi hefur verið lögð á það áhersla að allt efni sem birtist á vefsíðunni sé unnið af fagfólki og að umfjöllunin sé aðgengileg og vel skiljanleg öllum þeim er þangað leita upplýsinga . Íslenskir læknar hafa lagt vefnum lið í ríkulegum mæli í gegn um tíðina , meðal annars með greinarskrifum og með því að taka þátt í að svara fyrirspurnum . Sem dæmi um aukna sókn almennings í upplýsingar um heilbrigðismál á netinu má nefna að samkvæmt samræmdri veftalningu Modernus er fjöldi innlita á vefinn að meðaltali um 13 þúsund í viku hverri og var vefurinn í 18. - 25. sæti yfir vinsælustu vefi landsins , tímabilið janúar-júlí 2007 . Meðal nýjunga á nýjum vef Doktor.is er sérstök þjónustuskrá sem ætluð er að auðvelda aðgengi almennings að upplýsingum um lækna , sérgrein þeirra og aðsetur . Með þessu móti gefst læknum tækifæri á að koma grunnupplýsingum um starfsemi sína á framfæri við almenning á auðveldan og markvissan hátt . Þessi þjónusta er endurgjaldslaus og geta áhugasamir skráð inn upplýsingar á www.doktor.is / thjonustuskra . Lyfjasíðan á Doktor.is hefur einnig verið uppfærð og verður nú endurnýjuð mánaðarlega í samvinnu við Lyfju . Þannig er tryggt að notendur síðunnar hafi aðgang að nýjustu upplýsingum hverju sinni . Unnur Jónsdóttir , hjúkrunarfræðingur og ritstjóri Doktor.is